钦定古今图书集成/历象汇编/乾象典/第005卷 > 章潢图书编 > 《诸儒论天地总说》
## 钦定古今图书集成/历象汇编/乾象典/第005卷 > 章潢图书编 > 《诸儒论天地总说》

或问天地之形，卲子依附之说是矣。朱子之说何如？
朱子说：“天地间只有阴阳二气，只一个磨来磨去，磨
得急了，㭮得许多渣滓在里面，无处出，便结成地。在
中央气之清者便为天，为日月，为星辰。”又说：“天初生，
想只是水火二者。水之滓脚便成地。今登高而望群
山皆为波浪之状，只不知因甚么时凝了。初间极软”，
后来方凝得硬。又说：“《五峰》所谓‘一气大息，震荡无垠，
海宇变动，山勃川湮，人物消尽，旧迹大灭，是谓洪荒
之世。尝见高山有螺蚌壳，或生石中，此石即旧日之
土，螺蚌即水中之物，下者却变而为高，柔者即变为
刚’。”此数条通说错了。以朱子前说，恰似天才初生这
一番。至五峰螺蚌之说，尤可笑也。鸿荒之世，至宋不
知几千万年矣，尚有螺蚌哉？此朱子笃信之过也。殊
不知天地乃无始无终者也，止有一明一暗耳。明了
又暗，暗了又明，所谓“万古者一日之气象”是也。到得
暗时，虽然昏黑，不曾坠败，就似人间睡著一般，其气
尚流通。人睡著之时，人虽不知，然气息一呼一吸，未
有一息之停。是以知天地虽昏黑，其呼吸未尝停也。
月何为昏黑也？为无阳也。盖天地到了戌亥，纯是一
团阴气，通是此阴气，烟雾塞了，日通无光。然虽昏黑，
天地之形质未尝败坏。春华秋实之草木，并凡有血
气者，皆不生了。至阳生天，依旧开了，以天属阳故也。
天虽开，然阳尚微。至寅之时，三阳开泰，天地交构，所
以依然“春华秋实”，生起血气之物来